kardosdrur/scandi-wiki huggingface dataset:
Before Midnight

{{Infoboks film
| wikidata            = alle
| ingen_wikidata      =
| titel = Before Midnight
| billede = Julie Delpy and Ethan Hawke, red carpet for the premiere of "Before Midnight".jpg
| billedtekst = Hovedrolleskuespillerene Julie Delpy og Ethan Hawke på den røde løber til premieren på Before Midnight.
| originaltitel = 
| dansk titel  = 
| genre = 
| instruktør = 
| producent = 
| manuskript = 
| original =
| skuespillere = 
| musik  = 
| klip = 
| fotografering  = 
| studie = 
| distributør  = 
| udgivet  = 
| censur  = 
| længde =
| land = 
| priser = 
| sprog = 
| budget = 
| indtjening = 
| imdb  =
| scope = 
| cinemazone = 
| dk-filmografi = 
| hjemmeside = 
| DVD = 
| Blu-ray = 
}}Before Midnight'' er en amerikansk film af Richard Linklater fra 2013, den tredje i hans serie med Celine og Jesse spillet af Julie Delpy og Ethan Hawke.
Filmen fik begejstret modtagelse af det danske anmelderkorps.

Henvisninger

Eksterne Henvisninger 

Engelsksprogede film
Amerikanske film fra 2013
Romantiske film fra USA
Dramafilm fra USA
Born and Raised

Born and Raised er det femte studiealbum af den amerikanske singer-songwriter John Mayer, som blev udgivet den 22. maj 2012. Den første single, Shadows Days, blev udgivet den 27. februar 2012 på John Mayers blog. Den anden single, Queen of California, blev første gang fremført på Hot AC radio den 13. august 2012. Den officielle musikvideo for Queen of California blev udgivet den 30. juli 2012. Den tredje single, Something Like Olivia, udkom første gang på radiostationen Triple A den 5. november 2012.
 
Albummet markerer Mayers tilbagevenden efter en to år lang pause fra offentlighedens søgelys, grundet en kirurgisk fjernelse af en granulom nær hans stemmebånd. Born and Raised markerer endnu en forandring i Mayers musikalske stil, som inkorporerer musikalske elementer fra folkemusik og Americana, og inspiration fra musikere såsom Bob Dylan, Neil Young, David Crosby og Graham Nash.

Magasinet American Songwriter roste Mayers tekniske færdigheder, samt Don Was' produktionsarbejde. Born and Raised har generelt modtaget positive anmeldelser fra de fleste kritikere.

Albumcoveret er designet af den engelske grafiske designer David Smith, ud fra Mayers ideér og skitser. David Smith har fået meget ros for sit arbejde.

Spor

Referencer 

Album fra 2012
John Mayer-album
Hans Peter Jacobsen

Hans Peter Jacobsen eller H.P. Jacobsen (født 5. juni 1892 i Fredericia, død 6. maj 1973) var en dansk forfatter, far til forfatteren Cecil Bødker. Jacobsen står for ca. 15 bøger, hvoraf flere er kriminalromaner, således Mysteriet Anderson (1940), Hamar-Mysteriet (1944) og Det gådefulde Hus (1958).

Referencer 

Romanforfattere fra Danmark
Personer fra Fredericia
Kågen

Kågen (nordsamisk: Gávvir) er en ø i Skjervøy kommune i Troms og Finnmark fylke i Norge. Øen ligger vest for Skjervøya og syd for Arnøya og Laukøya.

Kågen er knyttet til Skjervøya og kommunecenteret Skjervøy med Skattørsundet bru. Mod syd  er Kågen knyttet til fastlandet med Maursundtunnelen. Fra Storstein på den nordøstlige del af  Kågen går der færge til Nikkeby på Laukøya og Lauksundskaret på Arnøya.

Øer i Troms og Finnmark
Skjervøy
Skattørsundet bru

Skattørsundet bru er en bjælkebro som krydser Skattørsundet mellem øerne Kågen og Skjervøya i Troms og Finnmark fylke i Norge. Broen er 804 meter lang, med længste spænd på  32 meter. Den blev åbnet i 1971 og er en del af riksvei 866. Sammen med Maursundtunnelen knytter den Skjervøy til fastlandet.

Eksterne kilder og henvisninger

Billeder af  Skattørsundet bru:   

Broer i Troms og Finnmark

Skjervøy
Nightmare (Album)

Nightmare er det femte album af det amerikanske heavy metal band, Avenged Sevenfold, udgivet den 27. Juli, 2010. Albummet blev udgivet af Warner Bros., og blev produceret af Mike Elizondo og mixet i New York af Andy Wallace. Nightmare er det første album Avenged Sevenfold har indspillet uden James "The Rev" Sullivan, som døde i December 2009; dog skrev han dele af albummet som blev brugt på den endelige udgave, hvilket gør det til det sidste album han skrev musik på. Mike Portnoy, fra Dream Theater, indspillede trommer på albummet i The Rev's sted. Portnoy var den midlertidige trommeslager på alle Avenged Sevenfold's koncerter til enden af 2010. Siden da har Arin Ilejay været bandets faste trommeslager siden 2011. Siden August 2013, har albummet solgt 766,000 eksemplarer i USA.

Spor

Musikere 

Avenged Sevenfold
 M. Shadows – vokal
 Zacky Vengeance – rytme guitar, akustisk guitar på "So Far Away", baggrundsvokal
 The Rev – tromme arrangementer, tromme og vokal på demo "Nightmare", vocal på "Fiction", baggrundsvokal på "Save Me" 
 Synyster Gates – lead guitar, baggrundsvokal
 Johnny Christ – bas, baggrundsvokal

Studiemusikere
 Mike Portnoy – trommer
 Brian Haner, Sr. – guitar solo på "Tonight the World Dies" og supplerende guitar på "So Far Away"
 Sharlotte Gibson – baggrunds vokal på "Victim"
 Jessi Collins – baggrunds vokal på "Fiction"
 Dave Palmer, Keyboard, B3 på "Nightmare", "Danger Line", "Tonight the World Dies", "Fiction" go "Save Me"
 Stevie Blacke – Strygere, stryger-arrangement på "Nightmare", "Danger Line", "Buried Alive", "So Far Away", "Fiction" og "Save Me"
 Stewart Cole – trompet på "Danger Line"
 Mike Elizondo – Keyboard på "Fiction"
 The Whistler – fløjt på "Danger Line"

Referencer 
http://www.hitsdailydouble.com/sales/sales_ur.cgi 

Album fra 2010
Album fra USA
Jørgen Erik Frederik Skeel

Jørgen Erik Frederik Skeel (20. maj 1802 på Brobygård – 22. december 1849 på Birkelse) var en dansk godsejer, officer og politiker, far til Sophus Skeel.

Han fødtes på Brobygård på Fyn, hvor faderen, kammerherre, major Sophus Peter Frederik Skeel, boede, indtil han 1815 arvede Stamhuset Birkelse; moderen var Amalie Hedevig født komtesse Trampe. 1825 udnævntes han til sekondløjtnant à la suite i Fodgarden, blev 1826 kammerjunker og 1832 premierløjtnant, men lod sig næste år sætte uden for nummer for selv at overtage bestyrelsen af sine ejendomme, som faderen ved sin død havde efterladt i dårlig stand, men som hans moder ved dygtighed og god økonomi atter til dels havde bragt på fode; dette lykkedes fuldstændig for Skeel, der, omend ikke uddannet som landmand, med en god naturlig forstand forbandt et medfødt praktisk blik. Han blev en dygtig landmand, særlig på kvægavlens område, og en human og fremsynet godsejer, der på bedste måde sørgede for sine bønders vel; således var hans godser nogle af de første i landet, hvorpå hoveriet blev afløst, ligesom han 1847 fik bevilling til at sælge sit bøndergods til arvefæste.

Skeel, der fra 1838 af var patron for Roskilde Kloster og 1839 havde fået kaptajns karakter, udnævntes 1841 til kammerherre og valgtes samme år af sædegårdsejerne i Aalborg og Viborg Stifter til 1. suppleant til Stænderforsamlingen i Viborg, hvor han gav møde 1846; 1847 valgtes han til 1. deputeret til samme forsamling, ligesom han næste år ifølge kongelig udnævnelse mødte i Den Grundlovgivende Rigsforsamling. I stænderne stemte han i liberal ånd og var en af de få godsejere, som med varme og kraft tog ordet for hartkornets egalisation. Skeel døde på Birkelse 22. december 1849 af vattersot. Han var Ridder af Dannebrog.

Han efterlod enken Charlotte Adelaide født komtesse Ahlefeldt-Laurwigen (11. august 1810 på Tårnholm - 24. september 1865 på Birkelse), datter af Vilhelm Carl Ferdinand greve Ahlefeldt-Laurwigen; med hende var han blevet gift 12. april 1833, og hun ægtede siden (1859) kammerherre og minister Erik Skeel.

Han er gengivet i et portrætmaleri (Roskilde Kloster) og i et litografi af C.M. Tegner (Det Kongelige Bibliotek).

Kilder 
  Biografi af C.E.A. Schøller
 V.S. Skeel, Familien Skeel, s. 332 f.
 H.P. Selmer, Nekrologiske Samlinger II, 570 ff.
 Kjøbenhavnsposten, 27. januar 1850.

Eksterne henvisninger 
 

Personer i Dansk Biografisk Leksikon
Artikler fra 1. udgave af Dansk biografisk leksikon
Jørgen Erik Frederik
Godsejere fra Danmark
Kammerherrer fra Danmark
Officerer fra Danmark
Riddere af Dannebrog
Medlemmer af Den Grundlovgivende Rigsforsamling
Stænderdeputerede fra Nørrejylland
Personer fra Fyn
Købmanden i Provence

Købmanden i Provence () er en fransk film fra 2007, der er instrueret af Eric Guirado.

Handling 

Filmen handler om Antoine (Nicolas Cazalé), som er flygtet fra sin familie, der bor i en provencalsk landsby i departementet Drôme og som er domineret af den patriarkalske far, spillet af Daniel Duval. I Paris, hvor Antoine nu bor, lever han af tilfældige jobs, som sjældent varer mere end 3 måneder ad gangen. Han er venner med den lokale købmand Hassan (Chad Chenouga) og bor ved siden af Claire, spillet af Clotilde Hesme.

På et tidspunkt får Antoines far et hjerteanfald og bliver derfor indlagt på hospitalet. Mere eller mindre tvunget af sin bror Francois (Stéphan Guérin-Tillié), indvilger Antoine i at hjælpe sin mor med farens købmandbutik. Antoines job bliver at køre bilen med købmandsudsalget rundt til områdets småbyer og servicere de derboende, primært ældre mennesker. Et job der passer Antoine meget dårligt, da hans medmenneskelighed kan ligge på et relativt lille sted.

Med sig til at hjælpe sig (og fordi han er forelsket i hende) har han hans parisiske nabo Claire, som egentlig prøver at få en studentereksamen, men som har brug for luftforandring. Hun har et noget bedre tag på købmandsvognens kunder end Antoine, men da han, efter at de to har tilbragt en nat sammen, som han lægger mere i end hun, undlader at poste et vigtigt brev for hende, forlader hun ham for at tage til Spanien. Efter dette begynder Antoine langsomt at ændre sig og efterhånden får han et fonuftigt forhold til sine kunder og dermed også mere glæde ud af mødet med hans barndoms naboer.

Medvirkende 
 Nicolas Cazalé - Antoine 
 Clotilde Hesme - Claire 
 Daniel Duval - Antoines far
 Jeanne Goupil - Antoines mor
 Stéphan Guérin-Tillié - François, hans bror
 Liliane Rovère - Lucienne 
 Paul Crauchet - Clément 
 Chad Chenouga - Hassan

Eksterne henvisninger 
 

Franske film fra 2008

Film instrueret af Eric Guirado
Franske film fra 2007
Coccophagus semiatratus

Coccophagus semiatratus er en art årevingede insekter, først beskrevet af De Santis i 1947. Coccophagus semiatratus indgår i slægten Coccophagus, og familien Aphelinidae. Ingen underarter kendes.

Kilder 

Årevinger
Denis C. Twitchett

Denis Crispin Twitchett (23. september 1925 i London - 24. februar 2006 i Cambridge) var en britisk sinolog.

Twitchett var docent fra 1954 til 1956 ved University of London, derefter fra 1956 til 1960 ved University of Cambridge. Han besatte lærestole for sinologi i London (1960–68), Cambridge (1968–80) og Princeton (1980–94). Fra 1967 var han medlem af British Academy.

Han er kendt for sit arbejde med at kompilere monumentalværket The Cambridge History of China, et arbejde som næsten var fuldført da han døde.

Eksterne links 
 Obituary, London Times 

Sinologer
Personer fra London
Tovstrup (Dallerup Sogn)

Tovstrup er en landsby i Midtjylland, beliggende 3 km øst for Sorring, 4 km nord for Låsby, 9 km syd for Hammel og 18 km øst for Silkeborg. Landsbyen hører til Silkeborg Kommune og ligger i Region Midtjylland. 

Tovstrup hører til Dallerup Sogn, og Dallerup Kirke ligger 2 km mod sydvest. I landsbyen ligger Tovstrup Forsamlinghus, opført i 1897.

Historie 
I landsbyens anlæg står en buste af landstingsmand, gårdejer Niels Jensen-Toustrup (1846-1916).

Jernbanen 
Tovstrup havde station på Aarhus-Hammel-Thorsø Jernbane (1902-56). Stationen blev lagt på åben mark 2 km nord for landsbyen for at banen ikke skulle op i bakkerne ved Sorring. Ved stationen blev der straks efter banens åbning solgt byggegrunde, og der opstod det lille samfund Tovstrup Stationsby med ca. 15 huse. Stationsbyens vækst betød dog, at landsbyens udvikling gik i stå. Her stod 20 huse tomme i 1936, og der var siden 1902 kun bygget 2 nye.

1 km øst for landsbyen ligger Tovstrup Mølle, hvor Hammelbanen anlagde et trinbræt 1. oktober 1923.

Eksterne kilder/henvisninger 
 Landsbyvisit.dk 
 Asger Christiansen: Hammelbanen. bane bøger 1996, s. 121

Lokaliteter i Silkeborg Kommune
Den svenska psalmboken

Den svenska psalmboken er Svenska kyrkans salmebog.

Ud over den halvofficielle Uppsalapsalmboken fra 1645 har Sverige haft fire officielle salmebøger gennem tiden med 1986-udgaven som den nyeste.

Salmebøger
Ludvig Lundgren

Ludvig Persson Lundgren (født 3. marts 1789, død 15. september 1853) var en svensk medaljør, far til Pehr Henrik Lundgren og Lea Ahlborn.

Lundgren var fra 1830 gravør ved den kongelige mønt i Stockholm (skuemønterne i anledning af Karl XIV Johans kroning og samme konges regeringsjubilæum med mere).

Kilder 

 

Medaljører fra Sverige
Svenskere i 1800-tallet
Salmonsens
Bjælkebro

En bjælkebro er en bro som består af bjælker, som hviler på piller.

Dette er den enkleste og ældste brotype og også den billigste at bygge og den almindeligste brotype for broer med mindre spændvidder. En moderne bjælkebro bygges i armeret beton, spændbeton eller stål. Tidligere byggede man også i træ. Afstanden mellem støttepillerne kan være op til 300 m.

Mange broer har bjælketværsnit på tilkørselsbroerne på land og fortsætter med et hovedspænd udformet som en hængebro, buebro eller forskellige andre varianter.

 
Brokonstruktioner
Pehr Henrik Lundgren

Pehr Henrik Lundgren (22. juli 1824 - 12. juni 1855 i sindssyge) var en svensk medaljør, søn af Ludvig Lundgren.

Denne kunstner, elev af Byström og senere uddannet af Qvarnström, udførte med held en del medaljer efter sidstnævnte kunstners komposition og skabte i sit selvstændige arbejde, en model til en medalje over prins Gustaf af Sverige (1853), et dygtigt værk, der indbragte ham Akademiets store pris og 3-årigt rejsestipendium (til Paris).

Kilder 
 
 

Medaljører fra Sverige
Svenskere i 1800-tallet
Salmonsens
Hail to the King (album)

Hail to the King er det sjette album af det amerikanske heavy metal band Avenged Sevenfold og blev udgivet den 23. august 2013. Albummet blev produceret af Mike Elizondo og markerer det første album med bandets nyeste tilføjelse Arin Ilejay, som sluttede sig til bandet i 2011 og blev et officielt medlem i 2013. Dette album er også det første uden musikalske bidrag fra bandets afdøde trommeslager og medstifter, Jimmy "The Rev" Sullivan.

Baggrund

 15. november 2012 udtalte forsanger M. Shadows, at bandet havde arbejdet på et nyt album siden indspilningen af "Carry On" i august samme år.

 December 2012 udtalte bandet, at planen var at påbegynde indspilning af materiale til deres næste album i januar 2013, med en planlagt udgivelse senere samme år.

 Januar 2013 startede bandet, som annonceret, på indspilningen af deres nye album.

 Bandet streamede uddrag i maj 2013 på deres radio app. Her blev det også offentliggjort, at Arin Ilejay var blevet officielt bandmedlem og erstatning for The Rev.

 I et interview med Metal Hammer om det nye album udtalte M. Shadows, at albummet ville lyde mere blues rock-inspireret, og mere som klassisk rock og klassisk metal, med indflydelse fra Black Sabbath og Led Zeppelin.

 Bandet udgav fire teasere på YouTube, som viste bandets proces under indspilningen og uddrag af sangene fra albummet.

 26. juni 2013 afslørede bandet titlen, coveret og udgivelsesdatoen på albummet, efterfulgt af den komplette nummerliste i juni.

 8. august 2013 blev "Shepherd of Fire" afsløret som temasangen til Call of Duty: Black Ops II Zombies banen "Origins".

Spor

Referencer
1. http://www.blabbermouth.net/news/avenged-sevenfold-singer-says-new-album-is-coming-along-nicely

2. https://www.webcitation.org/6D5Bw5OJ8?url=http://blabbermouth.net/news.aspx?mode=Article

3. http://www.avengedsevenfold.com/content/metal-hammer-m-shadows-wants-new-avenged-sevenfold-album-be-metalrock-classic 

4. http://www.blabbermouth.net/news/avenged-sevenfold-new-album-title-cover-artwork-release-date-revealed

5. http://www.kerrang.com/blog/2013/07/avenged_sevenfold_unveil_track.html
Album fra USA
Album fra 2013
Daniel Fehrman

Daniel Fehrman henviser til blandt andre:

 Daniel Fehrman (gravør) (1710–1780) – svensk medaljør
 Daniel Fehrman (kirkehistoriker) (1874–1941) – svensk kirkehistoriker
Carl Fehrman

Carl Fehrman henviser til blandt andre:

 Carl Gustaf Fehrman (1746–1798) – svensk medaljør
 Carl Fehrman (præst) (1840–1898) – svensk præst og politiker
 Carl Fehrman (litteraturhistoriker) (1915–2010) – svensk litteraturhistoriker
Nikita (film)

Nikita er en fransk film fra 1990, instrueret af Luc Besson

Handling 

Filmen handler om den unge narkoman Nikita (Anne Parillaud), som under et indbrud i et apotek skyder en politimand og bliver idømt livsvarigt fængsel. En specialist Bob (Tchéky Karyo) i politiet ser imidlertid hendes potentiale som snigmorder og fingerer hendes død og begravelse.

Nu trænes hun i de mange discipliner, der skaber en succesfuld morder. Efter nogle år slippes hun ud i virkeligheden med ny identitet og får besked på at leve så normalt som muligt, til der bliver kaldt på hende. Hun finder sig en kæreste (Jean-Hugues Anglade), med hvem hun lever et normalt liv afbrudt af enkelte opgaver.

Så får hun til opgave at likvidere en fremmed diplomat i Paris og få fat i de koder, han har på sig. Koderne er til et pengeskab på ambassaden, som hun skal stjæle dokumenter fra. Opgaven går imidlertid galt, da adgangskontrollen til ambassaden er ændret. Nikita får ordre til at fortsætte opgaven og får hjælp af oprydderen Victor (Jean Reno). 

Efterhånden slides Nikita ned dels af opgaverne, dels af sit dobbeltliv. Hun beslutter sig for at flygte. Filmen slutter uden oplysninger om hendes videre skæbne.

Medvirkende 
 Anne Parillaud - Nikita 
 Jean-Hugues Anglade - Marco, hendes kæreste
 Tchéky Karyo - Bob (Tcheky Karyo) 
 Jeanne Moreau - Amande 
 Jean Reno - Victor, oprydderen

Priser 
Anne Parillaud vandt en César for bedste kvindelige hovedrolle i 1991 for sin rolle i filmen.

Eksterne henvisninger 
 

Franske film fra 1990
Fransksprogede film
Film instrueret af Luc Besson
Dabuyiderne

Dabuyiderne eller Dabuyideriget var et zoroastriaransk iransk dynasti, der blev grundlagt i begyndelsen af syvende århundrede som en uafhængig gruppe af herskere, der var konger over Tabaristan og dele af det vestlige Khorasan. Dabuyideriget varede fra ca. 642 til den muslimske erobring i 760.

Dabuyidiske konger
 Gil Gavbara (642-660)
 Dabuya (660-676)
 Farrukhan den Store (712-728)
 Dadhburzmihr (728-740/41)
 Farrukhan den Lille (740/41-747/48) som regent for Khurshid
 Khurshid (740–760)

Noter 

Irans historie
Forhenværende asiatiske lande
Melitin

Melitin hovedkomponenten af er honningbiens gift, et toksin, der kendes under flere navne: Mellitin, Melittin, Forapin og Forapine. Melitin er et biologisk aktivt polypeptid bestående af 26 aminosyrer.

Melitin kom i pressens overskrifter, da forskere i 2013 fandt, at det var aktivt mod HIV. Tidligere var det kendt at biavlere sjældent blev forkølede eller havde influenza og at melitin bl.a. har cytolytiske egenskaber, kan få muskelceller til at reagere og frigør histamin.

Eksterne links og reference 

Biokemi
Riisagermøllen

Riisagermøllen er/var en el-producerende mølle der har fået navn efter dens konstruktør, tømreren Christian Riisager.

Fra 1976 til 1980 blev der bygget 72 af disse vindmøller i Christian Riisagers tømrerværksted i Lind ved Herning.

Riisagers vindmøller var nogle af de første, der blev seriefremstillet efter energikrisen i 1973, de lavede vekselstrøm og kunne sluttes til elnettet. De første møller havde en effekt på 22 til 55 kW.

Fra 1979 til 1985 stod en af Riisagers møller på forsøgsstation Risø. Her foretog man målinger for at kunne vejlede den nye dansk mølleindustri. I dag står denne mølle på Energimuseet ved Tange Sø.

Møllen er en såkaldt opdriftsmølle. Idet vingerne har aerodynamiske profiler.

Riisagers vindmølle blev opsat ved mange private husholdninger rundt omkring i Danmark, og hans succes gav andre fabrikanter inspiration til at begynde vindmøllefabrikation omkring 1980.

I 1980 fik Riisager solgt en 55 kW mølle til Færøerne. Det blev starten på nogle år på Færøerne, hvor der blev produceret nogle større møller med effekt på 90 og 130 kW. Vingerne havde fået nyt design og gearet var også nyt, møller var testet til en vindstyrke på 60 meter i sekund. Færø-firmaet fik en ordre på 13 møller til USA. I 1985 stoppede Riisager på Færøerne, da et projekt med udvikling af en 200 kW mølle kuldsejlede.

Noter 

Vindkraftværker i Danmark
Johannes Riis

Johannes Riis (født 12. januar 1950) er tidl. Litterær Direktør for Gyldendal, siden 2018 forlægger.

Riis er vokset op som bondesøn på Mors med fem yngre brødre på gården Damgaard ved Lødderup.
Han gik i forskole i Fredsø, fra tredje klasse på Centralskolen i Lødderup. og derefter på Nykøbing Mors Folke- og Realskole.
Han fik studentereksamen fra Nykøbing Kommunale Gymnasium (Morsø Gymnasium) i 1969.
Til hans far fortrydelse begyndte han at læse litteratur på Aarhus Universitet.
Som studerende havde han job som underviser på universitet og i biblioteksvæsnet.
I 1978 fik han en mag.art. i litteraturhistorie,
og var litteraturkritiker ved Aarhus Stiftstidende 1978–1979.
Riis kom til Gyldendal i 1979 da han blev redaktør i Gyldendals Bogklub.
Han blev siden først direktør i bogklubben i 1985, derefter direktør i datterselskabet Samlerens Forlag i 1987, for i 1994 at blive litterær direktør på Gyldendal.
I 2018 trådte Johannes Riis tilbage fra sin direktørpost til en stilling - stadig hos Gyldendal - som forlægger. Han har dog fastholdt sin centrale position i dansk kulturliv og er blevet betegnet med en vis grad af humor som "enevældig og litteraturhistorisk uantastelig".

Han har oversat bøger af blandt andre Vladimir Nabokov og George Orwell og desuden udvalgt og redigeret antologier med noveller af Anders Bodelsen, Sven Holm, Peter Seeberg, Knud Sørensen og Raymond Carver.

Riis har været medlem af bestyrelsen for Dansk PEN 1984–1990.
1994–1996 var han medlem af det humanistiske forskningsråd, og 1995–2000 bestyrelsesmedlem i Dansk Litteraturinformationscenter.
Han har også siddet som ekstern bestyrelsesmedlem for Aarhus Universitet.

I 2010 var Riis modtager af Rungstedlund-prisen.

Riis har siden 1972 været gift med cand. mag. i engelsk Vita Bøgesvang. Parret har fire sønner.

Henvisninger 

Oversættere fra Danmark
Forlæggere fra Danmark
Personer i Kraks Blå Bog
Personer med tilknytning til Gyldendal
Danskere i 1900-tallet
Danskere i 2000-tallet
Litteraturkritikere fra Danmark
Tovstrup Stationsby

Tovstrup Stationsby er en bebyggelse i Midtjylland, beliggende 2 km nord for Tovstrup, 4 km nordøst for Sorring, 9 km syd for Hammel og 18 km øst for Silkeborg. Det meste af Tovstrup Stationsby hører til Dallerup Sogn i Silkeborg Kommune, men de nordligste huse hører til Røgen Sogn i Favrskov Kommune. Dallerup Kirke ligger 4 km mod sydvest, og Røgen Kirke ligger 3 km mod nord. Både Silkeborg og Favrskov kommune hører til Region Midtjylland.

Historie

Jernbanen 
Bebyggelsen opstod omkring Tovstrups station på Aarhus-Hammel-Thorsø Jernbane (1902-56). Stationen blev lagt så langt fra byen for at banen ikke skulle op i bakkerne omkring Sorring. Nær stationen lå der kun tre små gårde og en skovfogedbolig, men straks fra banens åbning blev der solgt byggegrunde, og i løbet af få år opstod der et lille samfund med ca. 15 huse. En skole blev bygget i 1903, og der kom murer, snedker, pottemager, sadelmager og en købmand med tømmerplads. 

Fra stationen blev der afsendt tømmer fra de nærliggende skove Sorring Skov, Tovstrup Nørreskov og Sønderskov. Til læsning af tømmeret blev der i 1904 opstillet en 4 tons galgekran ved sidesporet. Især under 1. Verdenskrig, hvor det var svært at skaffe kul, blev der afsendt enorme mængder træ og tørv.

Før 1920 var stationens passagertal på 8-10.000 årligt, men det faldt i begyndelsen af 1930'erne til 4.200, selvom banen skaffede sig en del turisttrafik til bakkelandskabet omkring den 148 m høje Sorring Låddenhøj.  

Stationsbygningen er bevaret på Keldbjergvej 15. Vest for stationsbyen ses en banedæmning.

Eksterne kilder/henvisninger 
 Asger Christiansen: Hammelbanen. bane bøger 1996, s. 120 f.

Lokaliteter i Favrskov Kommune
Lokaliteter i Silkeborg Kommune